Kreatiewe Joernaal: 2015
Posted by Elizabeth Kendall at 06:14 10 comments
Labels: appelkoosboom, blare, God se sorg, hang in there, herfs, lewenslesse, moedhou, natuur, perkeboom, seisoene, vasbyt
Die Engelse het 'n spreekwoord wat lui: "Hang in there!" - Sometimes life requires us to do nothing more than to just hang in there after we face the severest of storms and difficulties. Everything happens for a reason, although we may not understand it at the time, if you hang in there, all the pieces will eventually fall where they belong.
Ons kan so baie uit die natuur leer. Ons moet net met oop oë loop en kyk. Dié tyd van die jaar is ons perskeboom 'n lus vir die oog. Maak mens die agterdeur oop, word jy verwelkom met goud, geel, brons en koper blare, hier en daar 'n groene tussen-in wat nog wegkruipertjie speel. Skielik is ek ontsettend dankbaar dat ek kan sien.
Moet nooit moed opgee nie.
In die voortuin lê die silwereik se dooie blare soetsalig en slaap op die kaktus doringkussing. Tevrede. Geduldig.
Seisoene kom en gaan: geel en groen appelkoosboomblare.
Mag ons nooit ophou om met verwondering en bewondering na die natuur om ons te kyk nie. Om tyd te maak om stil te raak en te weet: ons is nooit alleen nie. God sorg vir ons. Elke dag.
Posted by Elizabeth Kendall at 15:48 6 comments